এসময় ক্যাম্পাসে পুলিশের উপস্থিতিরও প্রতিবাদ করেন তাঁরা। পুলিশ তাঁদের ক্যাম্পাস থেকে বেরিয়ে যাবার জন্য বললে,শিক্ষকরা অসম্মতি জানান। শিক্ষক নেতৃবৃন্দের এক ধরনের মধ্যস্থতার পরে বিকেল পাঁচটার দিকে জেলা শিক্ষা কর্মকর্তা জড়ো হওয়া শিক্ষকদের মাঝে গিয়ে বলেন, আমি যা বলার শিক্ষা কর্মকর্তাদের উদ্দেশ্যে বলেছি। শিক্ষকদের কোন কথা বলিনি। তিনি শিক্ষকদের বিষয়টি ভুলে যাবার জন্য বলেন। এই সময়ও শিক্ষকরা জেলা শিক্ষা কর্মকর্তার আচরণ ও অসঙ্গত ভাষা ব্যবহারের প্রতিবাদ জানান। এ ব্যাপারে জেলা শিক্ষা কর্মকর্তা আব্দুল কাদের জানান, আর কয়েকদিন পরেই প্রাথমিক শিক্ষা সমাপনী পরীক্ষা। পরীক্ষা সুষ্ঠুভাবে সম্পন্ন করার জন্য শিক্ষক ও কর্মকর্তাদের নির্দেশনা দেওয়ার জন্যই তিনি সভায় উপস্থিত হন।